alexandrainst/scandi-wiki huggingface dataset:
Trykkammer

En trykkammer er et rom med en tett liten dør som kan tettes helt, og med innretninger som kan øke eller redusere trykket i kammeret. Enkelte trykkammer har sluse så en person eller forsyninger eller utstyr kan komme inn eller ut uten at trykket i kammeret må utjevnes med trykket utenfor. 

Et trykkammer kan gjerne ha innretninger for kommunikasjon med personer inne i kammeret, inspeksjonsvinduer, trykkmålere og pumper for å øke og å redusere trykket.

Bruk
Et trykkammer kan brukes til flere formål:

Dykkere som driver med dypvannsdykking over tid trenger trykkammer både som oppholdssted mellom arbeidsøktene og for å få tilstrekkelig dekompresjonsperiode slik at vevbundet gass ikke danner bobler i blodet.

En dykker med trykkfallsyke, med dannelse av bobler i blodet eller vevet, vil trenge overtrykksbehandling med trykkammer for å hindre at det oppstår nye gassbobler. Høyt trykk er egnet til å fjerne de boblene som er oppstått. 

Ved opplæring av flyvere og flymedisinere er det viktig å gjøre dem kjent med virkningen av lavt trykk og lite surstoff, hypoksi. Noen trykkammer er konstruert med et ekstra kammer som kan skilles fra, eller kobles sammen med hovedkammeret, slik at personene i kammeret kan utsettes for plutselig trykkfall.

Overtrykksbehandling, gjerne med økt surstoffandel i lufta, er effektivt ved enkelte sykdommer med for lav surstoffmetning i vevet. Ved leggsår som ikke vil gro, ved blodtap og ved dårlig lungefunksjon kan dette være vellykket. 

Siden surstoff kan løses opp i hemoglobinfri blodvæske ved høyt trykk, kan behandling med trykkammer være et alternativ ved blodtap for mennesker som ikke aksepterer blodoverføring, som personer i organisasjonen Jehovas vitner.

Opphold i større høyde over havet gir stimulans til øket hemoglobinproduksjon. For noen idrettsutøvere er dette benyttet ved å oppholde seg i og sove i et trykkammer med redusert trykk, såkalt høydehus.

Se også 
 Hyperbar oksygenbehandling

Dykking
Medisin
Helse
Vatnedalsdammen

Vatnedalsdammen er en steinfyllingsdam i Bykle kommune i Setesdal. Den er en av Nord-Europas høyeste dammer og er anlagt i forbindelse med reguleringen til de store kraftanleggene i Otra. Rettighetene til regulering av Vatnedalsvatn stammer fra 1912 og i dag er hele dalen neddemmet.

Den første dammen ble bygd i tiden fra 1917 til 1919.

I 1943 startet arbeidene med å bygge en større reguleringsdam i Vatnedalen. Denne ble fullført i 1947 og magasinet hadde en kapasitet på 142 mill m³.

Førti år senere ble det bygd en ny dam med langt større dimensjoner. Denne dammen er 120 meter høy og har et massevolum på 4,2 mill m³. Den er 365 m bred ved foten. I forbindelse med anlegget ble Otras hovedløp lagt i tunnel fra Lislevann til Vatnedalsvann.

Damanlegget (hoveddam og sekundærdam) ble åpnet av daværende olje- og energiminister Kåre Kristiansen i 1983. Magasinet har nå en kapasitet på 1150 mill. m³ og har en reguleringshøyde på 140 meter.

Vannet i dammen benyttes til energiproduksjon i Holen kraftverk

Vannkraft i Norge
Demninger i Norge
Byggverk i Bykle
Becker County

Becker County er et fylke i den amerikanske delstaten Minnesota. Det ligger i de vestlige delene av staten og grenser mot Mahnomen County i nord, Clearwater County og Hubbard County i nordøst, Wadena County i sørøst, Otter Tail County i sør, Clay County i vest og mot Norman County i nordøst.

Becker Countys totale areal er 3 743 km² hvorav 349 km² er vann. I 2000 hadde fylket 30 000 innbyggere og administrasjonssenteret ligger i byen Detroit Lakes.

Fylket har fått sitt navn etter politikeren George Loomis Becker.

Demografi

Referanser

Eksterne lenker 
 

Fylker i Minnesota
Fylker i USA etablert i 1858
1858 i Minnesota
Wadena County

Wadena County er et fylke i den amerikanske delstaten Minnesota. Det ligger i de sentrale delene av staten og grenser mot Hubbard County i nord, Cass County i øst, Todd County i sør, Otter Tail County i sørvest og mot Becker County i nordvest.

Wadena Countys totale areal er 1 406 km² hvorav 21 km² er vann. I 2000 hadde fylket 13 713 innbyggere og administrasjonssenteret ligger i byen Wadena som også er fylkets største by.

Eksterne lenker 
 

Fylker i Minnesota
Bosetninger etablert i 1858
1858 i Minnesota
Fylker i USA etablert i 1873
1873 i Minnesota
Todd County (Minnesota)

Todd County er et fylke i den amerikanske delstaten Minnesota. Det ligger i de sentrale delene av staten og grenser mot Wadena County i nord, Cass County i nordøst, Morrison County i øst, Stearns County i sør, Douglas County i vest og mot Otter Tail County i nordvest.

Todd Countys totale areal er 2 536 km² hvorav 97 km² er vann. I 2000 hadde fylket 24 426 innbyggere og administrasjonssenteret ligger i byen Long Prairie.

Eksterne lenker 
 

Fylker i Minnesota
Klumpen

Klumpen og Klompen er navn på en mengde fjell, åser og hauger rundt i Norge, spesielt i Trøndelag. Mange topper har også klumpen eller klompen som suffiks, som f.eks. Kjerringklumpen i Osen kommune og Bjørumsklumpen i Namsos kommune. Også topper som har klumpen som suffiks blir kalt bare Klumpen når det er underforstått hvilken topp man snakker om.

Se også 
Knuten

Fjell i Norge
Douglas County (Minnesota)

Douglas County er et fylke i den amerikanske delstaten Minnesota. Det ligger i de sentrale delene av staten og grenser mot Otter Tail County i nord, Todd County i nordøst, Stearns County i sørøst, Pope County i sør, Stevens County i sørvest og mot Grant County i vest.

Douglas Countys totale areal er 1 865 km² hvorav 222 km² er vann. I 2000 hadde fylket 32 821 innbyggere og administrasjonssenteret ligger i byen Alexandria.

Fylket har fått sitt navn etter politiker og presidentkandidat Stephen A. Douglas

Eksterne lenker 
 

Fylker i Minnesota
Bosetninger etablert i 1858
1858 i Minnesota
Fylker i USA etablert i 1866
1866 i Minnesota
PT-91

PT-91 eller Twardy er en polsk stridsvogn med 125 mm kanon, en omfattende oppgradering av den eldre sovjetiske T-72M1. Den kom i tjeneste med Polens forsvar i 1995.

Endringer fra T-72 inkluderer toakset stabilisering av kanonen, reaktivt panser, kraftigere motor og hydrostatisk drift med syv gir framover og ett i revers.

Varianter 

T-72M1Z T-72 oppgradert til PT-91-standard (PT-91 er nyproduserte vogner).
PT-91Z Eksportvariant vist på messer.
PT-91M Eksportvariant for Malaysia med SAGEM Savan-20 ildledningssystem, 1 000 hk motor, annet sambandsutstyr.

Andre kjøretøyer på PT-91-chassis 
PZA Loara Selvdrevet luftvern.
PMC-90 Pansret brolegger.
WZT-3 Bergepanser
MID Ingeniørkjøretøy.

Eksterne lenker 
 

 Produsentens hjemmeside (engelsk, polsk)
 GlobalSecurity.org om PT-91 (engelsk)
 PT-91 hos army-guide.com (engelsk)
 Polish Armour Thread hos militaryphotos.net (engelsk)

Stridsvogner
Kandiyohi County

Kandiyohi County er et fylke i den amerikanske delstaten Minnesota. Det ligger i de sentrale delene av staten og grenser mot Stearns County i nord, Meeker County i øst, Renville County i sør, Chippewa County i sørvest, Swift County i vest og mot Pope County i nordvest.

Kandiyohi Countys totale areal er 2 232 km² hvorav 171 km² er vann. I 2000 hadde fylket 41 203 innbyggere og administrasjonssenteret ligger i byen Willmar som også er fylkets største by.

Fylket ble grunnlagt 1858 og har fått sitt navn etter det dakotaindianske ordet Kandiyohi som betyr hvor bøffelfisken kommer.

Eksterne lenker 
 

Fylker i Minnesota
Nicollet County

Nicollet County er et fylke i den amerikanske delstaten Minnesota. Det ligger i de sentrale delene av staten og grenser mot Sibley County i nord Le Sueur County i øst, Blue Earth County i sørøst, Brown County i sørvest og mot Renville County i nordvest.

Nicollet Countys totale areal er 1 209 km² hvorav 38 km² er vann. I 2000 hadde fylket 29 771 innbyggere og administrasjonssenteret ligger i byen St. Peter.

Fylket har fått sitt navn etter den franske matematikeren Joseph Nicolas Nicollet.

Eksterne lenker 
 

Fylker i Minnesota
Sofienberg

Sofienberg er et strøk i bydel Grünerløkka i Oslo, beliggende i indre by. Strøket ligger øst for Grünerløkka og nordvest for Tøyen og består for det aller meste av bygårder fra 1890-tallet.

Avgrensning
Strøket er trekantformet og avgrenset av Helgesens gate i nord, Toftes gate og Herslebs gate i vest (Schous bryggeri utgjør grensen mot sydvest), og Sars' gate i øst.

Dermed grenser det til Rodeløkka i nord, Grünerløkka i vest, og Tøyen i sør og øst.

Historie og bebyggelse

Navnet Sofienberg skriver seg fra 1800-tallet, og tilhørte opprinnelig en løkkeeiendom (nåv. adresse Trondheimsveien 76; husene revet 1910). Området har tidligere vært en del av Dæhlin gård og av Grüners løkke (se Grünerløkka).

Dagens bebyggelse er dominert av leiegårder fra 1890-tallet, men med en del nybygg etter sanering fra 1970-tallet og fremover. Flere større bedrifter lå i området, som Trio låsfabrikk og Agra margarinfabrikk.

Sofienberg tekniske fagskole ble bygget som allmueskole i 1883.

Sofienberg kirke ble bygget som Paulus kirke og innviet 1877. Omdøpt til Petrus kirke 1892, da nåværende Paulus kirke på Grünerløkka ble innviet, og til Sofienberg 1962.

Området som i dag er Sofienbergparken var kirkegård fra 1858, aktiv til 1918. Mens resten av området ble opparbeidet til park etter at fredningstiden på 40 år var utløpt, er den jødisk gravlunden bevart nord for Sofienberg kirke.

 
Strøk i Oslo
Bydel Grünerløkka
Stallogargotunnelen

Stallogargotunnelen er en tunnel på riksvei 94 i Hammerfest kommune i Finnmark. Tunnelen går under fjellet Stalloen på Kvaløya, mellom Ikarnes og Alnes. Den erstattet ei rasfarlig veistrekning. Tunnelen er  meter lang, og ble åpnet i 2002.

Rein har flere ganger gått inni tunnelen. Den 5. august 2014 måtte tunnelen stenges grunnet dette. Til nå er det satt opp ferist foran begge innslagene.

Referanser

Se også 
Skjåholmen tunnel
Veitunneler i Norge

Veitunneler i Troms og Finnmark
Veier i Hammerfest
2002 i Norge
Tunneler åpnet i 2002
Bobby Hull

Robert Marvin Hull (født 3. januar 1939 i Pointe Anne i Ontario i Canada) blir regnet som en av de største ishockeyspillerne gjennom tidene og kanskje den beste løperen som har spilt. Han er faren til ishockeystjernen Brett Hull.

Han spilte juniorishockey i Canada før han ble tatt opp som spiller i NHL-klubben Chicago Black Hawks i 1957 som 18-åring.

Han ble tidlig stjerne og fikk snart han draktnummeret som gjorde ham kjent, nr 9. I sin tredje NHL-sesong ble han toppscorer. Med kallenavnet «the Golden Jet», ledet han Chicago Black Hawks til Stanley Cup i 1961, deres tredje og første på 23 år. Hull er berømt for å utvikle slagskuddet og sin lynraske hurtighet.  Han er den første som scoret mer enn 50 scoringer i NHL i samme sesong.

I 1978 ble han utnevnt til offiser Order of Canada og i 1983 ble han tatt opp i ishockeyens Hall of Fame.  Draktnummer 9 blir ikke lenger brukt verken av Chicago Blackhawks eller Winnipeg Jets – eller deres deres etterfølgende lag Phoenix Coyotes.

Karrierestatistikk 
                                   Regular Season              
Sesong  Lag                    Liga    GP   G   A    Pts  PIM   
    
1954-55 Galt Black Hawks        OHA-Jr 6    0   0    0    0
1955-56 St. Catharines Teepees  OHA-Jr 48   11  7    18   79
1956-57 St. Catharines Teepees  OHA-Jr 52   33  28   61   95
1957-58 Chicago Black Hawks     NHL    70   13  34   47   62
1958-59 Chicago Black Hawks     NHL    70   18  32   50   50
1959-60 Chicago Black Hawks     NHL    70   39  42   81   68  
1960-61 Chicago Black Hawks     NHL    67   31  25   56   43   
1961-62 Chicago Black Hawks     NHL    70   50  34   84   35 
1962-63 Chicago Black Hawks     NHL    65   31  31   62   27  
1963-64 Chicago Black Hawks     NHL    70   43  44   87   50    
1964-65 Chicago Black Hawks     NHL    61   39  32   71   32  
1965-66 Chicago Black Hawks     NHL    65   54  43   97   70  
1966-67 Chicago Black Hawks     NHL    66   52  28   80   52  
1967-68 Chicago Black Hawks     NHL    71   44  31   75   39  
1968-69 Chicago Black Hawks     NHL    74   58  49  107   48 
1969-70 Chicago Black Hawks     NHL    61   38  29   67    8
1970-71 Chicago Black Hawks     NHL    78   44  52   96   32
1971-72 Chicago Black Hawks     NHL    78   50  43   93   24
1972-73 Winnipeg Jets           WHA    63   51  52  103   37
1973-74 Winnipeg Jets           WHA    75   53  42   95   38
1974-75 Winnipeg Jets           WHA    78   77  65  142   41
1975-76 Winnipeg Jets           WHA    80   53  70  123   30
1976-77 Winnipeg Jets           WHA    34   21  32   53   14
1977-78 Winnipeg Jets           WHA    77   46  71  117   23
1978-79 Winnipeg Jets           WHA    4    2   3    5    0  
1979-80 Winnipeg/Hartford       NHL    27    6  11   17    0

                   NHL Totalt         1063 610 560 1170 640
                   WHA Totalt          411 303 335  638 183

Referanser

Eksterne lenker 
 

Canadiske ishockeyspillere
Ishockeyspillere for Chicago Blackhawks
Ishockeyspillere for Winnipeg Jets (1972-1996)
Ishockeyspillere for Hartford Whalers
Personer fra Hastings County i Ontario
Order of Canada
Fødsler i 1939
Alfred Quantrill

Alfred Edward Quantrill (født 22. januar 1897 i Rawalpindi i Britisk India, død 19. april 1968 i Trefriw i Conwy i Wales) var en engelsk landslagsspiller i fotball som spilte for fem engelske klubber i årene 1914 til 1932. 

Quantrill spilte fire landskamper for .

Biografi 
Alfred Quantrill startet sin profesjonelle karriere i Derby County i august 1914 rett etter at første verdenskrig hadde brutt ut og han spilte 3 kamper for klubben før krigen stoppet all organisert fotball i England. I 1919 var han igjen klar for ligaspill for Derby, og året etter fikk han sin landslagsdebut for England i en kamp mot  den 15. mars 1920. England tapte denne kampen 1-2, men Quantrill fikk fornyet tillit og 10. april 1920 laget han sitt første, og eneste landslagsmål, da England slo  5-4.  
Alfred Quantrill spilte for the Rams fram sommeren 1921 da han gikk til Preston North End, og han var i denne klubben fram til august 1924. Deretter fulgte et kort opphold i Chorley før han gikk til Bradford Park Avenue. Quantrill avsluttet sin karriere i Nottingham Forest der han spilte fra 1930 til 1932.

Karriere som fotballspiller

Landslagskarriere for England

Klubblag

Kilder 
 Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4 
 Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0

Eksterne lenker 
 

Engelske fotballspillere
Fotballspillere for Derby County FC
Fotballspillere for Preston North End FC
Fotballspillere for Nottingham Forest FC
Personer fra Rawalpindi
Norgesmesterskapet i boksing 1920

Norgesmesterskapet i boksing 1920 ble arrangert av Norges Bokseforbund ved Brage 20. og 21. mars i Cirkus/Verdensteatret i Trondhjem.

To nye vektklasser ble introdusert (fluevekt og weltervekt) og vektgrensene var satt i overensstemmelse med de internasjonale vektgrenser.

Johan Sæterhaug vant kongepokalen i lettvekt. Johannes Røhme vant brukseier Huitfeldts premie. Peder Kjellberg vant Trondhjem Skøiteklubs premie. Louis Darbo vant Brages medlemmers premie.

Medaljevinnere

Kilder 
 K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
 Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
 Adresseavisen 22. mars 1920
 Nidaros 22. mars 1920

Norgesmesterskapet i boksing
Boksing
Sport i Trondheim
Sportsarrangementer i Trøndelag
Boksing i 1920
Domkirkeodden (museum)

Domkirkeodden, tidligere Hedmarksmuseet, er en del av Anno museum som ligger på Domkirkeodden i Hamar og består av Storhamarlåven, domkirkeruinene med glassvernebygg, folkemuseum og urtehage. Storhamarlåven var i bruk inntil man i 1963 besluttet å bygge om 1700-tallsbygningen til et moderne museum etter tegninger av arkitekt Sverre Fehn. Hedmarksmuseet v/arkitekt Sverre Fehn ble tildelt arkitekturprisen Betongtavlen for 1976.

Bispegården og Storhamarlåven 
Storhamarlåven ble bygget over bispegården på Hamar, da den var blitt forlatt og ødelagt av svenskekongens soldater i 1567. I 1947, da utgravningen begynte, var låven med fjøs, stall og låve enda i bruk, men i 1963 bestemte man seg for å bygge et moderne museum av låven. Arkitekten Sverre Fehn, som tegnet museet, kom opp med en idé som bevarer restene av både bispegården og Storhamarlåven, i tillegg til å legge til rette for framtidige utgravninger. 

Inni bygningen finner man en utstilling av de arkeologiske funnene på Åker gård og domkirkeodden, samt gjenstander fra distriktets kulturhistorie. Der er også en aula til konferanser, konserter, teaterforestillinger og møter.

Folkemuseet 
Oplandenes Folkemuseum ble opprettet i 1906, og ble flyttet til domkirkeodden i 1912–1914. Rundt omkring på odden kan du se antikvariske bygninger fra Hamar, Ringsaker, Løten og Stange. Det første var hovedbygningen fra Grimsrud gård (oppført 1775) fra Helgøya. Det er til sammen 70 slike bygg på området.

Urtehagen 
Urtehagen ligger ved siden av Storhamargården og ble anlagt i 1975. Den bygger på arven fra de katolske munkene, som fulgte med domkirken. Pilegrimer brukte å ta med seg urter fra sydlige land, som munkene dyrket i hagene sine. De ble brukt til medisin. Da domkirken ble lagt i ruiner på 1500-tallet vokste urtehagen vilt. Hamarkaupangen var dessuten kjent for sine eple- og kirsebærhager.

Se også 
 Domkirkeodden naturminne
 Domkirkeruinene på Hamar

Litteratur

Eksterne lenker 
 

Museer i Innlandet
Kultur i Hamar
Betongtavlen
Kulturminner i Hamar
Houens fonds diplom
Etableringer i 1906
Museer etablert i 1900-årene
Arkitektur i 1976
Byggverk tegnet av Sverre Fehn
London School of Economics

London School of Economics and Political Science, som regel kalt London School of Economics, forkortet LSE, er et samfunnsvitenskapelig universitet i London. Det ligger i Houghton Street i det sentrale London, tvers over Aldwych og ved siden av Royal Courts of Justice. LSE er en ledende utdanningsinstitusjon for samfunnsvitenskap, og regnes blant verdens beste universiteter. På bachelornivå har LSE den laveste inntaksprosenten i hele Storbritannia. Studieprogrammene ved skolen omfatter samfunnsøkonomi, statsvitenskap, jus, sosiologi, filosofi og historie, samt andre relaterte disipliner.

Bakgrunn 
Universitetet ble grunnlagt i 1895 av Sidney Webb, Beatrice Webb og George Bernard Shaw. Skolen ble del av University of London i 1900 som dets samfunnsøkonomi-fakultet. De første vitnemål ble tildelt i 1902.

Skolen er blant annet kjent som sentral innen utviklingen av sosialantropologien. Kjente personer innen faget, som for eksempel Maurice Bloch og Jonathan Parry, har jobbet der. Økonomen Friedrich August von Hayek jobbet der på 1930-tallet.

Politisk har studentmassen ved LSE pleid å være mer venstreorientert enn tilfellet er ved andre eliteuniversiteter som Oxford og Cambridge, men dette endret seg i 1960-årene da den daværende rektoren Walter Adams forsøkte å endre på dette. Anthony Giddens, tidligere rektor ved LSE, regnes som skaperen av Third Way-filosofien som har blitt fulgt av Tony Blair og Bill Clinton. Skolen har en internasjonal profil, og studentene har bakgrunn fra mange forskjellige land.

Rangeringer 
LSE ble rangert som nummer 3 av 126 britiske universiteter på Complete University Guides liste for 2016.

THE World University Rankings 2014-2015 plasserte LSE som det 13. av de 500 beste universitetene i verden. I QS World University Rankings for 2014 rangerte universitetet som nummer 71 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.

Den nasjonale undersøkelsen Research Assessment Exercise i 2008 viste at LSE kom på delt andreplass (sammen med Oxford), og var Storbritannias beste universitet innen bl.a. økonomi, antropologi, jus og Europastudier.

Referanser

Eksterne lenker 
 

 
Utdanningsinstitusjoner etablert i 1895
1895 i England
Norgesmesterskapet i boksing 1923

Norgesmesterskapet i boksing 1923 ble arrangert av Norges Bokseforbund ved Høibraatens Idrætsforening 17.–18. mars i Drammens Theater og ved 
Sportsklubben Brage 24.–25. mars i Arbeiderforeningens sal i Trondhjem.

Det ble ikke utdelt noe mesterskap i fluevekt. Stevnet ble avbrutt kl. 3 om natten i Drammen. Peter Olai Sandstøl, Oddmund Gravem, Fredrik Michelsen og Arthur Olsen vant kvartfinalene og ble kvartmestere.

Kongepokalen var satt opp i lett tungvekt og vunnet av Knut Espetvedt.

Medaljevinnere 

Aage Pedersen, Bragerøens AK er oppført med en sølvmedalje i
jubileumsskriftet Drammens Atleklubb 50 år, mens han er henvist til bronseplass i avisen Nidaros fra 19. mars 1923.

Kilder 
 K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
 Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
 Adresseavisen 26. mars 1923
 Nidaros 19. mars 1923
 Nidaros 26. mars 1923

Norgesmesterskapet i boksing
Boksing
Sport i Drammen
Sport i Trondheim
Sportsarrangementer i Buskerud
Sportsarrangementer i Trøndelag
Boksing i 1923
George Thornewell

George Thornewell (født 8. juli 1898 i Romiley, Stor-Manchester, England, død 6. mars 1986 i Derby, Derbyshire, England) var en engelsk landslagsspiller i fotball som spilte for fire engelske klubber. 

Thornewell spilte fire landskamper for .

Biografi 
George Thornewell startet sin profesjonelle fotballkarriere i Derby County i mai 1919. Fire år senere fikk han sin landslagsdebut for England da de spilte mot  i Stockholm. Kampen endte 4-2 og Thornewell noterte seg for et av målene. 

I desember 1927 gikk George Thornewell til Blackburn Rovers før han i 1929 returnerte til Derbyshire for å spille for Chesterfield. Hans fjerde og siste klubb var Newmark Town som skrev kontrakt med i august 1932.

Etter fotballkarrieren drev han i mange år en pub i Duffield.

Karriere som fotballspiller

Landslagskarriere for England

Klubblag

Kilder 
 Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4 
 Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0

Engelske fotballspillere
Fotballspillere for Blackburn Rovers FC
Fotballspillere for Derby County FC
Personer fra Stockport
Aer Lingus

Aer Lingus er Irlands eldste bevarte flyselskap som ble stiftet i 1936 og opererer idag en flåte på Airbus-fly. Aer Lingus har ca. 80 destinasjoner der de serverer Europa, Tyrkia, Nord-Afrika og USA. Aer Lingus er Irlands nest største flyselskap etter lavprisselskapet Ryanair. I 2015 ble Aer Lingus kjøpt av International Airlines Group, som også eier British Airways, Iberia og Vueling.

I året 2011 feiret selskapet sitt 75-årsjubileum. I anledning jubileet presenterte Aer Lingus sitt nyeste fly med det opprinnelige fargeskjemaet fra 1960-tallet mens besetningen var ikledd historiske uniformer.

Destinasjoner

Se også 
 Aer Lingus Flight 164 ble kapret 2. mai 1981 på vei fra Dublin lufthavn til London Heathrow lufthavn.

Eksterne lenker
 
 informasjonsside om Aer Lingus 

Irske flyselskaper
Flyselskaper etablert i 1936